કમરની નીચે અથવા નીચલા ભાગ અને મણકાના હાડકામાં થતા દુખાવાને સ્લિપ ડિસ્ક કહેવામાં આવે છે. જ્યારે ડિસ્ક સ્પાઇનલ કોર્ડથી થોડી બહાર આવી જાય છે ત્યારે આ પ્રોબ્લેમ થાય છે. ડિસ્કનો બહારનો ભાગ એક મજબૂત પારદર્શક લેયરથી બનેલો હોય છે અને તેની વચ્ચે લિક્વિડ પદાર્થ ભરેલો હોય છે. ડિસ્કમાં રહેલો જેલી જેવો ભાગ કનેક્ટિવ ટિશ્યૂઝના સર્કલથી બહારની તરફ નીકળી જાય છે અને આગળ વધેલો ભાગ સ્પાઇન પર દબાણ બનાવે છે. ઘણી વખત અચાનક ઝટકા અથવા દબાણથી આ પારદર્શક લેયર ફાટી જાય છે અથવા નબળી પડી જાય છે તો જેલી જેવો ભાગ નીકળીને નસો પર દબાણ બનાવવા લાગે છે, જેના કારણે પગમાં દુખાવો અથવા સુન્ન થવાની સમસ્યા થાય છે.